હું પણ છું અને તેનો મને ગર્વ પણ છે કે હું ભગવાનના કર્મના સિધ્ધાંતોમા માનું છું. પરંતુ દુઃખ ત્યારે શરૂ થાય છે કે જ્યારે આપણે ભગવાનનો સ્મરણ કરવા માટે પણ કોઇ એજન્ટને પકડીને તેને શરણે થઇએ છીએ. અને ત્યાંથી શરૂ થાય છે બાબાઓના કમાણીની શરૂઆત. હાડ, માંસ, ચામડાનો બનેલો મનુષ્ય જ્યારે પોતે ભગવાન હોવાનો ડહોળ કરે ત્યારે પણ જો આપણે ન સમજીએ તો કાં તો આપણે મુર્ખ છીએ અથવા તો આપણે મુર્ખ બનવામાં પોતાની જાતને ધકેલી રહ્યા છીએ. આપણા શાસ્ત્રોનુ વાંચન કરશો તો ખ્યાલ આવશે કે કોઇ પણ ધર્મના શાસ્ત્રોમાં ભગવાન અથવા અલ્લાહને મેળવવા માટે કોઇના શરણે જવાની જરૂર નથી.